ddrg/super_eurlex huggingface dataset:
IZVEDBENA UREDBA KOMISIJE (EU) 2021/362

z dne 22. februarja 2021

o odobritvi spremembe specifikacije proizvoda za ime, vpisano v registru zaščitenih označb porekla in zaščitenih geografskih označb, ki ni manjša („Jabugo“ (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,

ob upoštevanju naslednjega:

(1) Komisija je v skladu s prvim pododstavkom člena 53(1) Uredbe (EU) št. 1151/2012 proučila zahtevek Španije za odobritev spremembe specifikacije proizvoda za označbo porekla „Jabugo“, registrirano v skladu z Uredbo Komisije (ES) št. 195/98 (2), kakor je bila spremenjena z Izvedbeno uredbo (EU) 2017/385 (3).

(2) Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe zahtevek za spremembo objavila v Uradnem listu Evropske unije (4).

(3) Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba spremembo specifikacije proizvoda odobriti –

SPREJELA NASLEDNJO UREDBO:

Člen 1 Sprememba specifikacije proizvoda, objavljena v Uradnem listu Evropske unije v zvezi z imenom „Jabugo“ (ZOP), se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 22. februarja 2021 Za Komisijo V imenu predsednice Janusz WOJCIECHOWSKI Član Komisije

(1) UL L 343, 14.12.2012, str. 1.

(2) Uredba Komisije (ES) št. 195/98 z dne 26. januarja 1998 o dopolnitvi Priloge k Uredbi (ES) št. 2400/96 o vnosu določenih imen v „Register zaščitenih označb porekla in zaščitenih geografskih označb“, določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila (UL L 20, 27.1.1998, str. 20).

(3) Izvedbena uredba Komisije (EU) 2017/385 z dne 2. marca 2017 o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Jamón de Huelva (ZOP)) (UL L 59, 7.3.2017, str. 33).

(4) UL C 352, 22.10.2020, str. 17.
IZVEDBENA UREDBA KOMISIJE (EU) 2021/152

z dne 3. februarja 2021

o zaščiti iz člena 99 Uredbe (EU) št. 1308/2013 Evropskega parlamenta in Sveta za ime „Ponikve“ (ZOP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) V skladu s členom 97(2) in (3) Uredbe (EU) št. 1308/2013 je Komisija preučila vlogo Hrvaške za zaščito imena „Ponikve“ in jo objavila v Uradnem listu Evropske unije (2).

(2) Komisija ni prejela nobenega ugovora v skladu s členom 98 Uredbe (EU) št. 1308/2013.

(3) V skladu s členom 99 Uredbe (EU) št. 1308/2013 bi bilo treba ime „Ponikve“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Ponikve“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 3. februarja 2021 Za Komisijo V imenu predsednice Janusz WOJCIECHOWSKI Član Komisije

(1) UL L 347, 20.12.2013, str. 671.

(2) UL C 323, 1.10.2020, str. 12.
9.

Za navedbo vira uporabimo eno od naslednjih kod: W osebki, odvzeti iz narave R osebki živali, gojenih v nadzorovanem okolju, ki so bili kot jajca ali mladiči vzeti iz narave, kjer bi imeli sicer zelo malo možnosti za preživetje do odrasle dobe D živali vrst iz Priloge A, ki so gojene v ujetništvu v komercialne namene v organizacijah, vključenih v register sekretariata CITES, skladno z Resolucijo Conf. 12.10 (Rev. CoP15), in rastline vrst iz Priloge A, ki so umetno razmnožene v komercialne namene skladno s poglavjem XIII Uredbe (ES) št. 865/2006, ter njihovi deli in izdelki iz njih A rastline vrst iz Priloge A, ki so umetno razmnožene v nekomercialne namene, in rastline vrst iz prilog B in C, ki so umetno razmnožene skladno s poglavjem XIII Uredbe (ES) št. 865/2006, ter njihovi deli in izdelki iz njih C živali, ki so gojene v ujetništvu skladno s poglavjem XIII Uredbe (ES) št. 865/2006, ter njihovi deli in izdelki iz njih F v ujetništvu rojene živali, za katere merila iz poglavja XIII Uredbe (ES) št. 865/2006 niso izpolnjena, ter njihovi deli in izdelki iz njih I odvzeti ali zaseženi osebki (1) O predkonvencijski osebki (1) U vir ni znan (mora biti utemeljeno) X osebki, vzeti iz morskega okolja, ki ni pod jurisdikcijo nobene države Y osebki rastlin, pridobljeni s podprto proizvodnjo, za katere velja, da niso ‚umetno razmnoženi‘, kot je določeno v členu 56 Uredbe (ES) št. 865/2006, in tudi, da niso odvzeti iz narave, ker so razmnoženi ali posajeni v okolju, ki ga je v določeni meri priredil človek za namene pridelave rastlin
IZVEDBENA UREDBA KOMISIJE (EU) 2021/2247

z dne 15. decembra 2021

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183, točka (b), Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6), točka (a), Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 15. decembra 2021 Za Komisijo v imenu predsednice Wolfgang BURTSCHER generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
(1)

člen 13 se spremeni: (a) odstavek 4 se spremeni: (i) uvodni del se nadomesti z naslednjim: „Za združene stroške zbiranja osnovnih podatkov in podatkov o modulih za referenčni leti 2023 in 2026 je finančni prispevek Unije omejen na najvišje zneske, opredeljene v nadaljevanju:“; (ii) točka (c) se nadomesti z naslednjim: „(c) po 2 000 000 EUR za Bolgarijo, Nemčijo, Madžarsko in Portugalsko;“; (b) odstavek 5 se črta; (c) odstavek 7 se nadomesti z naslednjim: „7. Finančni prispevek Unije za nepovratna sredstva iz odstavka 2 tega člena se zagotovi iz Evropskega kmetijskega jamstvenega sklada v skladu s členom 4(2), točka (d), Uredbe (EU) št. 1306/2013 ter od 1. Januarja 2023, v skladu s členom 5(3), točko (d), Uredbe (EU) 2021/2116 Evropskega parlamenta in Sveta (*1). (*1) Uredba (EU) 2021/2116 Evropskega parlamenta in Sveta z dne 2. decembra 2021 o financiranju, upravljanju in spremljanju skupne kmetijske politike ter razveljavitvi Uredbe (EU) št. 1306/2013 (UL L 435, 6.12.2021, str. 187).“;"
(7)

Po drugi strani pa člen 269 Uredbe (EU) 2016/429 določa, da lahko države članice na določenih področjih sprejmejo nacionalne ukrepe, ki jih lahko uporabljajo na svojih ozemljih in ki so dodatni ukrepi ali strožji od ukrepov iz navedene uredbe. Zahteve glede sledljivosti pošiljk gojenih kopenskih živali in zarodnega materiala so eno od navedenih področij. Delegirana uredba (EU) 2019/2035 ne odraža ustrezno te možnosti. Zato bi bilo treba spremeniti člene 38(2), 45(4) in 48 Delegirane uredbe (EU) 2019/2035 za pojasnitev, da bi morala država članica odobriti možnost, da izvajalci dejavnosti, ki gojijo govedo, ovce ali koze, navedene živali identificirajo z alternativnimi sredstvi za identifikacijo. To pojasnjuje vlogo in odgovornost držav članic, ki uporabljajo nacionalne ukrepe za zagotavljanje ustreznega izvajanja dodatnih ali strožjih zahtev glede sledljivosti za gojeno govedo, ovce in koze, kot je določeno v členu 269 Uredbe (EU) 2016/429.
(6)

Člen 11, točka 11, Delegirane uredbe (EU) 2020/2014 vključuje izjemo de minimis za mola pod najmanjšo referenčno velikostjo ohranjanja, ulovljenega s plovili, ki uporabljajo vlečne mreže z gredjo z velikostjo mrežnega očesa 80–119 mm, na podobmočju ICES 4. Skupina Scheveningen je zahtevala, da se izjema podaljša do 31. decembra 2023, in je predložila nove znanstvene informacije. STECF je ocenil navedene dokaze in ugotovil (5), da so v skupnem priporočilu v veliki meri obravnavane težave, ki jih je STECF opredelil v svoji prejšnjih ocenah. Zlasti so ocenjeni stroški iztovarjanja nenamernega ulova precejšnji in potrebna bi bila znatna dodatna delovna sila na krovu. STECF je priznal tudi težave in izzive na področju izboljšanja selektivnosti za to vrsto ribolova. Ta izjema bi se morala zato ohraniti do 31. decembra 2023.
IZVEDBENA UREDBA KOMISIJE (EU) 2021/2130

z dne 2. decembra 2021

o spremembi Izvedbene uredbe (EU) 2020/1201 glede seznamov rastlin, za katere je znano, da so občutljive na bakterijo Xylella fastidiosa

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES (1) ter zlasti člena 28(1) in (2) Uredbe,

ob upoštevanju naslednjega:

(1) Evropska agencija za varnost hrane je od sprejetja Izvedbene uredbe Komisije (EU) 2020/1201 (2) posodobila svojo podatkovno zbirko o gostiteljskih rastlinah, občutljivih na bakterijo Xylella fastidiosa (Wells et al.), tako da je vrsto Salvia rosmarinus vključila kot gostiteljico vseh podvrst bakterije Xylella.

(2) Navedeno vrsto bi bilo zato treba navesti v Prilogi II k navedeni uredbi kot zadevno rastlino, občutljivo na podvrsto pauca bakterije Xylella fastidiosa, saj je že navedena za podvrsti multiplex in fastidiosa.

(3) Poleg tega bi bilo treba rod Rosmarinus črtati iz prilog I in II k Izvedbeni uredbi (EU) 2020/1201, saj se njegovo poimenovanje ne uporablja več in je bilo nadomeščeno s poimenovanjem Salvia rosmarinus.

(4) Izvedbeno uredbo (EU) 2020/1201 bi bilo zato treba ustrezno spremeniti.

(5) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Spremembi Izvedbene uredbe (EU) 2020/1201 Izvedbena uredba (EU) 2020/1201 se spremeni: (1) Priloga I se nadomesti z besedilom iz Priloge I k tej uredbi; (2) Priloga II se nadomesti z besedilom iz Priloge II k tej uredbi.

Člen 2 Začetek veljavnosti Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 2. decembra 2021 Za Komisijo predsednica Ursula VON DER LEYEN

(1) UL L 317, 23.11.2016, str. 4.

(2) Izvedbena uredba Komisije (EU) 2020/1201 z dne 14. avgusta 2020 glede ukrepov za preprečevanje vnosa bakterije Xylella fastidiosa (Wells et al.) v Unijo in njenega širjenja znotraj Unije (UL L 269, 17.8.2020, str. 2).
(6)

Evropski nadzorni organi so o osnutku izvedbenih tehničnih standardov, na katerih temelji ta uredba, izvedli odprta javna posvetovanja, analizirali morebitne s tem povezane stroške in koristi ter zaprosili za nasvet interesno skupino za bančništvo, ustanovljeno v skladu s členom 37 Uredbe (EU) št. 1093/2010 Evropskega parlamenta in Sveta (5), nasvet interesne skupine za vrednostne papirje in trge, ustanovljene v skladu s členom 37 Uredbe (EU) št. 1095/2010 Evropskega parlamenta in Sveta (6), in nasvet interesne skupine za zavarovanja in pozavarovanja, ustanovljene v skladu s členom 37 Uredbe (EU) št. 1094/2010 Evropskega parlamenta in Sveta (7).
(1)

Priloga V se spremeni: (a) v delu 1 se pri vnosu za Združeno kraljestvo za vrstico za območje GB-2.19 vstavijo naslednje vrstice za območja GB-2.20, GB-2.21 in GB-2.22: „GB Združeno kraljestvo GB-2.20 matična perutnina, razen tekačev, in proizvodna perutnina, razen tekačev BPP N, P1 12.11.2021 matični tekači in proizvodni tekači BPR N, P1 12.11.2021 perutnina, namenjena za zakol, razen tekačev SP N, P1 12.11.2021 tekači, namenjeni za zakol SR N, P1 12.11.2021 enodnevni piščanci, razen enodnevnih piščancev tekačev DOC N, P1 12.11.2021 enodnevni piščanci tekačev DOR N, P1 12.11.2021 manj kot 20 glav perutnine, razen tekačev POU-LT20 N, P1 12.11.2021 valilna jajca perutnine, razen valilnih jajc tekačev HEP N, P1 12.11.2021 valilna jajca tekačev HER N, P1 12.11.2021 manj kot 20 glav perutnine, razen tekačev HE-LT20 N, P1 12.11.2021 GB-2.21 matična perutnina, razen tekačev, in proizvodna perutnina, razen tekačev BPP N, P1 14.11.2021 matični tekači in proizvodni tekači BPR N, P1 14.11.2021 perutnina, namenjena za zakol, razen tekačev SP N, P1 14.11.2021 tekači, namenjeni za zakol SR N, P1 14.11.2021 enodnevni piščanci, razen enodnevnih piščancev tekačev DOC N, P1 14.11.2021 enodnevni piščanci tekačev DOR N, P1 14.11.2021 manj kot 20 glav perutnine, razen tekačev POU-LT20 N, P1 14.11.2021 valilna jajca perutnine, razen valilnih jajc tekačev HEP N, P1 14.11.2021 valilna jajca tekačev HER N, P1 14.11.2021 manj kot 20 glav perutnine, razen tekačev HE-LT20 N, P1 14.11.2021 GB-2.22 matična perutnina, razen tekačev, in proizvodna perutnina, razen tekačev BPP N, P1 14.11.2021 matični tekači in proizvodni tekači BPR N, P1 14.11.2021 perutnina, namenjena za zakol, razen tekačev SP N, P1 14.11.2021 tekači, namenjeni za zakol SR N, P1 14.11.2021 enodnevni piščanci, razen enodnevnih piščancev tekačev DOC N, P1 14.11.2021 enodnevni piščanci tekačev DOR N, P1 14.11.2021 manj kot 20 glav perutnine, razen tekačev POU-LT20 N, P1 14.11.2021 valilna jajca perutnine, razen valilnih jajc tekačev HEP N, P1 14.11.2021 valilna jajca tekačev HER N, P1 14.11.2021 manj kot 20 glav perutnine, razen tekačev HE-LT20 N, P1 14.11.2021“ (b) v delu 2 se pri vnosu za Združeno kraljestvo za opisom območja GB-2.19 vstavijo naslednji opisi območij GB-2.20, GB-2.21 in GB-2.22: „Združeno kraljestvo GB-2.20 blizu Frinton-on-Sea, Tendring, Essex, Anglija: območje v krogu s polmerom 10 km s središčem na decimalnih koordinatah koordinatnega sistema WGS 84: N51.84 in W1.22 GB-2.21 blizu Leeming Bar, Hambleton, North Yorkshire, Anglija: območje v krogu s polmerom 10 km s središčem na decimalnih koordinatah koordinatnega sistema WGS 84: N54.30 in W1.50 GB-2.22 blizu Salwick, Fylde, Lancashire, Anglija: območje v krogu s polmerom 10 km s središčem na decimalnih koordinatah koordinatnega sistema WGS 84: N53.79 in W2.80“
„16.133

2-(4-metilfenoksi)-N-(1H-pirazol-3-il)-N-(tiofen-2-ilmetil)acetamid

1374760-95-8

2237

Najmanj 99 %, površina vrha (UPLC-UV, 254 nm)

1. Omejitve, kadar se uporablja kot aromatična snov, v naslednjih kategorijah živil: v kategoriji 1.4: motni aromatizirani fermentirani mlečni izdelki, vključno s toplotno obdelanimi izdelki, zapakirani v neprosojnih pakiranjih/posodah – največ 3 mg/kg, v kategoriji 3.0: motni sladoledi, vključno s šerbeti in sorbeti, zapakirani v neprosojnih pakiranjih/posodah – največ 3 mg/kg, v kategoriji 5.1: motni kakavovi izdelki in čokoladni izdelki, vključno z imitacijami in nadomestki čokolade, zapakirani v neprosojnih pakiranjih/posodah – največ 15 mg/kg, v kategoriji 5.2: motni sladkorni izdelki, vključno s trdimi in mehkimi bonboni, nugatom itd., ki niso izdelki iz kategorij 05.1, 05.3 in 05.4, zapakirani v neprosojnih pakiranjih/posodah – največ 15 mg/kg, v kategoriji 5.3: motni žvečilni gumi, zapakiran v neprosojnih pakiranjih/posodah – največ 150 mg/kg, v kategoriji 5.4: motne dekoracije (npr. za fine pekovske izdelke) in okrasitve (razen sadja) in sladke omake), zapakirane v neprosojnih pakiranjih/posodah – največ 15 mg/kg, v kategoriji 12.5: motne juhe in mesne juhe (bujoni), zapakirane v neprosojnih pakiranjih/posodah – največ 3 mg/kg, v kategoriji 12.6: motne omake in podobni proizvodi, zapakirani v neprosojnih pakiranjih/posodah – največ 15 mg/kg, v kategoriji 14.1.4 motne aromatizirane pijače, samo za mlečne napitke, zapakirane v neprosojnih pakiranjih/posodah – največ 3 mg/kg, v kategoriji 16: motne sladice, razen proizvodov, zajetih v kategorijah 1, 3 in 4, zapakirane v neprosojnih pakiranjih/posodah – največ 3 mg/kg. 2. Te aromatične snovi ni dovoljeno prodajati končnemu potrošniku. 3. Navedene morajo biti naslednje informacije: ‚Vsebuje snov FL 16.133. Zaščititi pred svetlobo, da se prepreči njena fototransformacija.‘. Posode morajo biti neprosojne. Na posodah mora biti tudi navedeno: ‚Zaščititi pred svetlobo‘.
IZVEDBENA UREDBA KOMISIJE (EU) 2021/1865

z dne 22. oktobra 2021

o popravku francoske jezikovne različice Izvedbene uredbe (EU) 2019/66 o pravilih glede enotnih praktičnih ureditev za izvajanje uradnega nadzora rastlin, rastlinskih proizvodov in drugih predmetov, da se preveri skladnost s pravili Unije o ukrepih varstva pred škodljivimi organizmi rastlin, ki se uporabljajo za navedeno blago

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 22(3) Uredbe,

ob upoštevanju naslednjega:

(1) Francoska jezikovna različica Izvedbene uredbe Komisije (EU) 2019/66 (2) vsebuje napako v členu 1(1) glede uradnega nadzora, ki ga pristojni organi izvajajo v prostorih in na drugih lokacijah, ki jih uporabljajo izvajalci poslovnih dejavnosti; ter v prvem stavku člena 1(4) glede fizičnih pregledov, ki jih izvajajo pristojni organi.

(2) Francosko jezikovno različico Izvedbene uredbe (EU) 2019/66 bi bilo zato treba ustrezno popraviti. Druge jezikovne različice teh napak ne vsebujejo.

(3) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 22. oktobra 2021 Za Komisijo predsednica Ursula VON DER LEYEN

(1) UL L 95, 7.4.2017, str. 1.

(2) Izvedbena uredba Komisije (EU) 2019/66 z dne 16. januarja 2019 o pravilih glede enotnih praktičnih ureditev za izvajanje uradnega nadzora rastlin, rastlinskih proizvodov in drugih predmetov, da se preveri skladnost s pravili Unije o ukrepih varstva pred škodljivimi organizmi rastlin, ki se uporabljajo za navedeno blago (UL L 15, 17.1.2019, str. 1).
odstavek 1 se nadomesti z naslednjim:

„1. Z odstopanjem od člena 2(1) Izvedbene uredbe (EU) 2016/1150 lahko države članice za ukrepe iz člena 45(1), točka (a), in členov 46 do 52 Uredbe (EU) št. 1308/2013 ter členov 3 in 4 Delegirane uredbe Komisije (EU) 2020/592 (*1), kadar je to potrebno v proračunskih letih 2020 in 2021, vendar najpozneje do 15. oktobra 2021, spremenijo svoje nacionalne podporne programe v vinskem sektorju, kot je določeno v členu 41(5) Uredbe (EU) št. 1308/2013.

Države članice lahko takšne spremembe uvedejo v svoje nacionalne programe podpore tudi v proračunskem letu 2022, vendar najpozneje do 15. oktobra 2022, in le v zvezi z ukrepi iz člena 45(1), točka (a), in členi 46 do 52 Uredbe (EU) št. 1308/2013.
UREDBA KOMISIJE (EU) 2021/1795

z dne 11. oktobra 2021

o popravku Uredbe Evropskega parlamenta in Sveta (ES) št. 396/2005 glede mejnih vrednosti ostankov za terbutilazin v ali na nekaterih proizvodih

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) ter zlasti člena 14(1)(a) in člena 49(2) Uredbe,

ob upoštevanju naslednjega:

(1) Mejne vrednosti ostankov (v nadaljnjem besedilu: MRL) za terbutilazin so določene v Prilogi II k Uredbi (ES) št. 396/2005.

(2) Uredba Komisije (EU) 2021/618 (2) je spremenila Uredbo (ES) št. 396/2005 z napačno določitvijo MRL za terbutilazin v sladki koruzi, koruzi in sirku pri 0,01 mg/kg namesto 0,02 mg/kg, kar je pravilna meja določljivosti (LOQ). Meja določljivosti 0,02 mg/kg je v skladu z obrazloženim mnenjem Evropske agencije za varnost hrane o obstoječih MRL v skladu s členom 12(1) Uredbe (ES) št. 396/2005 (3).

(3) Uredbo (ES) št. 396/2005 bi bilo zato treba ustrezno popraviti.

(4) Zaradi jasnosti in pravne varnosti za gospodarske subjekte in izvršilne organe bi se morala ta uredba uporabljati od istega datuma kot Uredba (EU) 2021/618.

(5) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Priloga II k Uredbi (ES) št. 396/2005 se popravi v skladu s Prilogo k tej uredbi.

Člen 2 Ta uredba začne veljati dvajseti dan po objavi v Uradnem listu Evropske unije. Uporablja se od 6. novembra 2021.

Ta uredba je v celoti zavezujoča in se neposredno uporablja v vseh državah članicah. V Bruslju, 11. oktobra 2021 Za Komisijo predsednica Ursula VON DER LEYEN

(1) UL L 70, 16.3.2005, str. 1.

(2) Uredba Komisije (EU) 2021/618 z dne 15. aprila 2021 o spremembi prilog II in III k Uredbi Evropskega parlamenta in Sveta (ES) št. 396/2005 glede mejnih vrednosti ostankov za diklofop, fluopiram, ipkonazol in terbutilazin v ali na nekaterih proizvodih (UL L 131, 16.4.2021, str. 55).

(3) Evropska agencija za varnost hrane; Reasoned opinion on the review of the existing maximum residue levels for terbuthylazine according to Article 12 of Regulation (EC) No 396/2005 (Obrazloženo mnenje o pregledu obstoječih mejnih vrednosti ostankov za terbutilazin v skladu s členom 12 Uredbe (ES) št. 396/2005). EFSA Journal (2020);18(1):5980.